Hvis ingen har noe å innvende, skal jeg etterkomme anmodningen.
Fungerende president vil anmode forrige lagtings sekretær, Per Ove Width, om midlertidig å fungere som sekretær.
Det skal først velges president og visepresident. Når det gjelder valg av president og visepresident, følger Lagtinget forretningsordenens § 4 siste ledd: «Ved valg av presidenter og sekretærer kreves vanlig flertall, dvs. over halvparten av de avgitte stemmer. Oppnår ingen av kandidatene slikt flertall ved første valg eller ved fritt omvalg, foretas bundet omvalg mellom de to kandidater som har fått det største stemmetall[[jfr. § 45 pkt. b]] Fungerende president ber om forslag til Lagtingets president.
Jeg foreslår Odd Holten.
Odd Holten er foreslått valgt til Lagtingets president. Andre forslag foreligger ikke. Det foretas skriftlig avstemning. Valget hadde dette resultat: Til president ble valgt Odd Holten med 37 stemmer. For en ikke foreslått kandidat ble det avgitt 1 stemme. 1 stemmeseddel var blank.
Presidenten ber om forslag til Lagtingets visepresident.
Jeg foreslår Svein Ludvigsen.
Svein Ludvigsen er foreslått som Lagtingets visepresident. Det er ikke fremkommet andre forslag. Det foretas skriftlig votering. Valget hadde dette resultat: Til visepresident ble valgt Svein Ludvigsen med 38 stemmer. 1 stemmeseddel var blank.
Det skal så velges sekretær, og presidenten ber om forslag.
Jeg har den ære å foreslå Per Ove Width.
Per Ove Width er foreslått som Lagtingets sekretær. Andre forslag foreligger ikke. Det voteres på vanlig måte.
Det skal så velges visesekretær, og presidenten ber om forslag.
Jeg foreslår Anne Helen Rui.
Anne Helen Rui er foreslått som visesekretær. Andre forslag foreligger ikke. Det voteres på vanlig måte.
Lagtinget er nå kommet til valg av første og annen varapresident. Presidenten ber om forslag til første varapresident.
Jeg foreslår Elsa Skarbøvik.
Elsa Skarbøvik er foreslått som første varapresident. Andre forslag foreligger ikke.
Presidenten ber om forslag til annen varapresident.
Eg foreslår Siri Frost Sterri.
Siri Frost Sterri er foreslått som Lagtingets annen varapresident. Andre forslag foreligger ikke.
Det skal til slutt velges varasekretær, og presidenten ber om forslag.
Jeg foreslår Einar Olav Skogholt som varasekretær.
Einar Olav Skogholt er foreslått som varasekretær. Andre forslag foreligger ikke.
Dermed har Lagtinget konstituert seg, og det vil bli sendt melding til Stortinget og Odelstinget om dette.